CELEX: 62009FN0023
Language: sk
Date: 2009-03-13 00:00:00
Title: Vec F-23/09: Žaloba podaná 13. marca 2009 — Cerafogli/ECB

6.6.2009   
            
            
               SK
            
            
               Úradný vestník Európskej únie
            
            
               C 129/21
            
         Žaloba podaná 13. marca 2009 — Cerafogli/ECB
   (vec F-23/09)
   2009/C 129/35
   Jazyk konania: francúzština
   
      Účastníci konania
   
   
      Žalobkyňa: Maria Concetta Cerafogli (Frankfurt, Nemecko) (v zastúpení: L. Lévi, M. Vandenbussche, advokáti)
   
      Žalovaná: Európska centrálna banka
   
      Predmet a opis sporu
   
   Návrh na zrušenie rozhodnutia Direktoriátu banky, týkajúceho sa menovania poradcu ad interim v oddelení OVS a zrušenie výberového konania ECB/074/08, ako aj všetkých rozhodnutí prijatých na jeho základe. Okrem toho návrh zaviazať žalovanú na zaplatenie sumy s cieľom nahradiť nemajetkovú a majetkovú ujmu, ktorú utrpela žalobkyňa
   
      Návrhy žalobkyne
   
   
               —
            
            
               zrušiť rozhodnutie Direktoriátu zo 17. júla 2008 o menovaní pána L ad interim na miesto poradcu oddelenia OVS,
            
         
               —
            
            
               zrušiť výberové konanie ECB/074/08,
            
         
               —
            
            
               v dôsledku toho i) zrušiť všetky rozhodnutia prijaté na základe výberového konania, vrátane rozhodnutia o vymenovaní pána L na miesto poradcu oddelenia OVS, ktoré bolo prijaté po vykonaní výberového konania a ii) zaviazať žalovanú na zaplatenie sumy 10 000 eur, stanovenej ex aequo et bono s cieľom nahradiť nemajetkovú ujmu, ktorú utrpela žalobkyňa a 2 500 eur s cieľom nahradiť majetkovú ujmu spojenú s intervenciou poradcov žalobkyne v štádiu konania pred podaním žaloby,
            
         
               —
            
            
               za predpokladu, že by vykonanie rozsudku o zrušení so sebou prinášalo závažné ťažkosti, zaviazať žalovanú na zaplatenie sumy 45 600 eur,
            
         
               —
            
            
               zaviazať Európsku centrálnu banku na náhradu trov konania.